ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.12 ÷ 31.12.2019 г.

1. Кратка обобщена информация за осъществената контролна дейност за периода и резултати от извършената контролна дейност:

През месец декември 2019 г. от експертите на РИОСВ - Монтана са извършени  34 бр. проверки на 29 бр. обекта, от които 15 планови и 19 извънредни проверки. Дадени са 7 предписания.
През отчетния месец е  издадено едно наказателно постановление на стойност  2 000 лв. 
Постъпилите суми от имуществени санкции и глоби са 2 812,96 лв. 
Основните акценти в контролната дейност на РИОСВ - Монтана през отчетния период са:
· Проверки на обектите, включени в Годишния план за контролната дейност на инспекцията;
· Комплексни проверки;
· Проверки по сигнали и жалби, подадени в РИОСВ – Монтана.

2. Акценти от извършената месечна контролна и административно наказателна дейност:

            За месец декември 2019 г. са изготвени 5 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения/планове/програми, които не подлежат на процедури по реда на глава VІ от Закона за опазване на околната среда (ЗООС). Дадени са 2 бр. указания за провеждане на процедура по преценяване необходимостта от извършване на ЕО и е издадено едно решение за преценяване необходимостта от извършване на ЕО, с характер да не се извършва ЕО. През отчетения период са дадени 3 бр. указания за провеждане на процедура по преценяване необходимостта от извършване на ОВОС и са издадени 4 бр. решения за преценяване необходимостта от извършване на ОВОС, с характер да не се извършва ОВОС и 3 бр. решения за прекратяване на процедурата по реда на глава VI, раздел III от ЗООС, в т.ч. и съвместената процедура по чл. 31 от ЗБР.
             През отчетния период са разгледани 54 броя горскостопански програми и план-извлечения, за които са изготвени и съответните съгласувателни писма. Процедирани са  9  броя становища на ИП от Наредбата за оценка на съвместимост.
	По фактор „отпадъци“ през изминалия период по отношение на превантивния контрол са издадени 3 броя регистрационни документа, от които 2 бр. за изменение и допълнение на рестрационен документ за събиране и транспортиране на отпадъци, 1 бр. нов регистрационен докумет за третиране на неопасни отпадъци.

Текущ контрол
През месец декември 2019 г. са извършени 2 броя комплексни проверки на следните обекти:  „ХЪС” ООД, гр. Пловдив – производство на тръби в гр. Лом, по компоненти „води“ и  по фактори  „отпадъци“  и „химикали“; 
 „Тон Еко” ООД, гр. София – площадка за третиране на отпадъци в гр. Лом - по компонент  „почви“, по фактори  „отпадъци“,  „химикали“ и „ОВОС“.  


Компонент „Води” 
През отчетния период е извършена извънредна проверка  на „В и К“ ООД, гр. Монтана във връзка с превишения на емисионни ограничения в разрешително за заустване на отпадъчни води от Канализационната система  на гр. Лом и налагане на санкция по води по показатели „общ азот“ и „общ фосфор“.
		  
	  Компонент „Въздух”   
              През месец декември 2019 г.  са извършени 4 броя извънредни проверки, от тях: една проверка за измеравне качеството на атмосферния въздух от Мобилна автоматична станция на РЛ-Плевен към ИАОС в гр. Берковица; две проверки по сигнали  за „черен дим“ в района на „Берг Монтана Фитинги“ ЕАД и миризми от мебелен цех на „ИВО МЕБЕЛ“ ООД, както и съвместна проверка на „ТТК“ АД.
           Проверени доклади от СПИ/СНИ - 7 броя (2 бр. СНИ - ТЕЦ към „Видахим“ АД, „ТТК“ АД и 5 бр. СПИ – „Випом“ АД, „ГП-Круменка Петкова“ ЕООД, „Трейс-Пътно Строителство“АД, „ПСТ-Видин“ ЕООД, „БКС-Бъдинстрой“ АД ).
	    През месец ноември 2019 г. са регистрирани осем превишения на средноденонощната норма за опазване на човешкото здраве по показател ФПЧ10 в пункт РИОСВ – Монтана, гр. Монтана и девет превишения в АИС - Видин. 
	 	

          „Управление на отпадъците и опазване на почвите”
             През отчетния период от експертите от направлението са извършени 7 броя планови, 3 броя извънредни проверки  и е взето участие в 2 броя комплексни проверки. 
             През месец декември са извършени проверки на площадки с издадени разрешителни за третиране на отпадъци.. 
            Проверените лица, пускащи на пазара продукти след употребата, на които се образуват масово разпространени отпадъци, изпълняват задълженията си по ЗУО, като участват в колективни системи, представлявани от организации по оползотворяване и/или заплащат продуктова такса към ПУДООС.

Опазване на почвите
През отчетния период експерт от направлението е извършил две планови проверки, една извънредна проверка и е взел участие в една комплексна проверка 

Превантивна дейност „ЕО и ОВОС“
Експертите от направлението са участвали в: една проверка за установяване на правно действие на решение за преценяване необходимостта от извършване на ОВОС; една комплексна проверка; 6 бр. извънредни проверки.

Химикали и СЕВЕЗО
През м. декември в рамките на утвърдения план за контролна дейност, за изпълнение на задължения, произтичащи от ЗЗВВХВС и подзаконовите му нормативни актове, експертите от направлението са извършили и участвали в:
             1 бр.  проверка на обект за производство на гасена вар -  „Владей 7“ ЕООД, с. Крива бара, общ. Брусарци; 
[bookmark: _GoBack]            „Хонг Да 2014“ ООД, гр. Враца – магазин за битови стоки, облекла и др. в гр. Монтана  за наличие в търговската мрежа на изделия със съдържание на опасни вещества, за които са въведени ограничения за употреба и пускане на пазара, съгласно Регламент (EO) № 850/2004 относно Устойчивите органични замърсители, и за които са получени уведомления по системата за бърз обмен на информация GRAS-RAPEX.
- 1 бр. планова проверка от комисия, назначена със Заповед на Министъра на околната среда и водите, на предприятие с висок рисков потенциал – завод „Монбат“ АД, гр. Монтана с оператор „Монбат“ АД, гр. София. Предмета на дейност на „Монбат“ АД е проектиране, производство, продажба и рециклиране на стартерни и стационарни батерии за граждански и специални цели. Предмет на дейност на „Монбат Рисайклинг“ ЕАД е рециклиране на акумулаторен и оловен скраб, производство на  олово и оловни сплави, производство на полипропилен регланурат и натриев сулфат. На площадката се експлоатират Инсталация за производство на оловно кисели акумулаторни батерии и инсталация за рециклиране на батерии. При проверката не са констатирани нарушения.
Експертите от направлението са участвали в две комплексни проверки.

През месец декември са извършени проверки по сигнали:
Извършена е незабавна проверка по сигнал, препратен от МОСВ за замърсяване на атмосферния въздух и „черен дим“ в района на „Берг Монтана Фитинги“ ЕАД, гр. Монтана. Проверени са терени и площи в района и не са забелязани източници на „черен дим“ и замърсяване на въздуха от прилежащи площадки в съседство на завода. При огледа на производствената площадка не е констатирано изпускане на „черен дим“ от изходящите газоходи, извеждащи отпадъчните газове от технологичните и горивни процеси на обекта. „Берг Монтана Фитинги“ ЕАД, гр. Монтана е оператор с издадено комплексно разрешително, като в края на месец юли 2019 г. са извършени две измервания от източници на емисии на вредни вещества, изпускани в атмосферния въздух. Всички показатели са в норма.
През месец декември е извършена незабавна проверка по сигнал за постоянно усещане на неприятна миризма от фирма  за производство мебели и ламинирани плоскости в гр. Монтана. При проверката е установено, че в обекта не се извършва производствена дейност. Не се усещат миризми. Не се допуска изгаряне на парчета от ПДЧ и други отпадъци. В производствената дейност не се използват бои, лакове и разтворители, които могат да са причинители на организирано и/или неорганизирано изпускане в атмосферата.
През месец декември е извършена проверка, съвместно с представители на РИОСВ – Монтана, община Монтана и Регионална дирекция на МВР - Монтана по изпълнение на предписание, във връзка със сигнал за незаконно сметище в землището на гр. Монтана, в близост до ГПСОВ - Монтана. Установено е, че гореописания терен е почистен и подравнен, събрани и извозени са смесените битови и строителни отпадъци на РДНО-Монтана. Даденото предписание е изпълнено.


3. Кратък анализ на постигнатите резултати в областта на опазване на околната среда от осъществената контролна дейност:

              През отчетния период в резултат на контролната дейност се наблюдава  подобряване отношението на операторите към привеждане на стопанисваните от тях обекти, оборудване и инсталации в съответствие с изискванията на законодателството по околна среда.


 4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
             През отчетния период РИОСВ – Монтана осъществи контрол по изпълнение на шест проекта, финансирани в рамките на Националната кампания “Чиста околна среда“ през 2019 г.
	  Взето е участие в десет броя ДПК за приемане и въвеждане в експлоатация на строежи в област Видин и област Монтана.
	

